CELEX: 62008TN0341
Language: el
Date: 2008-08-19 00:00:00
Title: Υπόθεση T-341/08: Προσφυγή της 19ης Αυγούστου 2008 — Hess Group κατά ΓΕΕΑ — Coloma Navarro (COLOMÉ)

25.10.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 272/41
            
         Προσφυγή της 19ης Αυγούστου 2008 — Hess Group κατά ΓΕΕΑ — Coloma Navarro (COLOMÉ)
   (Υπόθεση T-341/08)
   (2008/C 272/81)
   Γλώσσα του δικογράφου της προσφυγής: η ισπανική
   Διάδικοι
   
      Προσφεύγουσα: Hess Group AG (Βέρνη, Ελβετία) (εκπρόσωποι: E. Armijo Chávarri, A. Castán Pérez-Gómez, abogados)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: José Félix Coloma Navarro (Badajoz, Ισπανία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να κρίνει εμπροθέσμως ασκηθείσα και τυπικώς παραδεκτή την προσφυγή κατά της αποφάσεως του πρώτου τμήματος προσφυγών του ΓΕΕΑ, της 21ης Μαΐου 2008 και, αφού την εκδικάσει νομοτύπως, να εκδώσει απόφαση που να ακυρώνει την απόφαση του τμήματος προσφυγών και να καταδικάζει ρητώς το ΓΕΕΑ στα δικαστικά έξοδα.
            
         Ισχυρισμοί και κύρια επιχειρήματα
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Λεκτικό σήμα «COLOMÉ» (αριθμός αιτήσεως καταχωρίσεως 2 140 283) για προϊόντα της κλάσεως 33 (οίνοι).
   
      Δικαιούχος του κοινοτικού σήματος: Η προσφεύγουσα.
   
      Αιτών την κήρυξη της ακυρότητας του κοινοτικού σήματος: José Félix Coloma Navarro
   
      Σήμα του οποίου δικαιούχος είναι ο αιτών: Ισπανικά εικονιστικά σήματα «COLOMA» για προϊόντα της κλάσεως 33 (οίνοι).
   
      Απόφαση του τμήματος ακυρώσεως: Δέχεται την αίτηση αναγνωρίσεως της ακυρότητας.
   
      Απόφαση του τμήματος προσφυγών: Απορρίπτει την προσφυγή.
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού (ΕΚ) 40/94 για το κοινοτικό σήμα.